laion/Wikipedia-Exotic huggingface dataset:
1716

ვიკისაწყობში არის გვერდი თემაზე: 1716 1716 (ათას შვიდას თექვსმეტი) წელი — გრიგორიანული კალენდრის ნაკიანი წელიწადი, რომლის პირველი დღეა ოთხშაბათი და იულიუსის კალენდრის ნაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-2 დეკადის მე-6 წელი. ქართლში ვახტანგ VI გამეფდა. იმერეთში გიორგი IV გურიელი გამეფდა. მთავარი სტატია: კატეგორია:დაბადებული 1716. 20 იანვარი : კარლ III — ესპანეთის მეფე (გ. 1788) 1 დეკემბერი : ეტიენ მორის ფალკონე — ფრანგი მოქანდაკე (გ. 1791) 26 დეკემბერი : ტომას გრეი — ინგლისელი პოეტი (გ. 1771) მთავარი სტატია: კატეგორია:გარდაცვლილი 1716. 5 ივნისი : როჯერ კოუტსი — ინგლისელი მათემატიკოსი (დ. 1682) 14 ნოემბერი : გოტფრიდ ლაიბნიცი — გერმანელი ფილოსოფოსი და მათემატიკოსი (დ. 1646)
თეორია X და თეორია Y

X-Y თეორია წარმოადგინა ამერიკელმა ფსიქოლოგმა დაგლას მაკგრეგორმა 1960 წელს გამოცემულ საკუთარ წიგნში „საწარმოს ადამიანური მხარე“. იგი დღესაც რჩება მთავარ პრინციპად, რომლის საფუძველზეც უნდა განვითარდეს პოზიტიური მართვის სტილი. მაკგრეგორი X-Y თეორიაში აანალიზებს შრომის სუბიექტის შესახებ არსებულ ორ ურთიერთსაპირისპირო შეხედულებას. თეორია X ორგანიზაციის ავტორიტარული მართვის შინაარსს გადმოგვცემს. თეორია X-ის თანახმად ადამიანთა უმრავლესობას შრომა არ უყვარს და მის თავიდან აცილებას ყოველნაირად ცდილობს. ადამიანებს დიდი ძალისხმევის დახარჯვა არ სურთ, რადგან თავისი ბუნებით ზარმაცები არიან. მათ პატივმოყვარეობა ნაკლებად აწუხებთ, ყველანაირად ცდილობენ პასუხისმგებლობას გაექცნენ. ადამიანები მხოლოდ საკუთარ თავზე ფიქრობენ, ორგანიზაციაში არსებული პრობლემები მათ ნაკლებად აინტერესებთ, შრომის პროცესში მომხდარ, ან მოსალოდნელ ყოველგვარ სიახლეს ეწინააღმდეგებიან, შრომის მიმართ მათი დამოკიდებულება, საზოგადოდ, უარყოფითია. როგორც ვხედავთ, თეორია X გამოხატავს თვალსაზრისს, რომლის მიხედვით, მომუშავეს შრომა არ უყვარს, ის ბუნებით ზარმაცია, პასუხისმგებლობას გაურბის და ამიტომ მისი საქმე მხოლოდ იძულებით შეიძლება გააკეთებინო. ამდენად, შრომის პროცესი ეფექტურად მხოლოდ იმ შემთხვევაში წარიმართება,როდესაც მომუშავეთა მიმართ იძულების, მკაცრი კონტროლის და დაშინების მეთოდები იქნება გამოყენებული. საგულისხმოა, რომ ინდუსტრიულ სფეროში მომუშავე ხელმძღვანელთა უმრავლესობა სიტყვით ამგვარ მსოფლმხედველობას უარყოფს, მაგრამ რეალურ შრომით პროცესში მათი პრაქტიკული საქმიანობა საწინააღმდეგოზე მეტყველებს. თეორია Y-ის თანახმად, მომუშავეთა საქმიანობის მართვის პროცესი ჰუმანიტარულ პრინციპებზე უნდა იყოს დამყარებული. ამ შემთხვევაში წამყვანი მართვის დემოკრატიული ფორმაა. თეორია Y-ის მიხედვით, ადამიანი თავისი არსით ზარმაცი სულაც არ არის. თუ ადამიანები შრომაში სიზარმაცეს იჩენენ,ეს მათი ბრალი კი არ არის, არამედ ამის მიზეზს მუშაობის პროცესის მოწესრიგებაში არსებული ნაკლოვანებები, ორგანიზაციის სტრუქტურის მოუქნელობა წარმოადგენს. სიზარმაცე ადამიანის სათანადო გარემოსთან ურთიერთობის შედეგად შეძენილი მახასიათებელია და ის თვით შრომის სუბიექტის იმანენტურ თვისებას სრულიადაც არ გამოხატავს. მომუშავეთა უნარების და შესაძლებლობების განხორციელებისთვის შესატყვისი შრომითი და საორგანიზაციო გარემოს შექმნის შემთხვევაში შრომა ადამიანისათვის თამაშისა და დასვენების მსგავს მოთხოვნილებად გადაიქცევა. ამგვარ ვითარებაში შრომის სუბიექტს საკუთარი საქმიანობის თვითრეგულირების და მისთვის სასურველი შედეგების მიღწევის უნარი სავსებით შესწევს. ამდენად, თეორია Y-ი გამოხატავს თვალსაზრისს, რომლის თანახმად, მომუშავეს შრომა უყვარს, ის ბუნებრივი შემოქმედია, პასუხისმგებლობის აღება სურს, საკუთარი თავის მართვა და ინიციატივის გამოჩენა შეუძლია. დუგლას მაკგრეგორს მიაჩნია, რომ ინდუსტრიული ორგანიზაციების მართვის პროცესში, ზოგადად, თეორია X-ის იდეოლოგია ჭარბობს. მისი ღრმა რწმენით ადამიანის შემსწავლელ მეცნიერებათა ფაქტობრივი მონაცემები კი საპირისპიროს გვეუბნებიან, ანუ ადამიანის რეალური განცდები და ქცევა თეორია Y-ს უფრო შეესაბამება, რასაც მენეჯერთა უმრავლესობა დღესაც კარგად ვერ აცნობიერებს, რის გამოც მათი საქმიანობა, ხშირად, არაეფექტურია. იგი თვლის, რომ თანამედროვე ორგანიზაციის დაგეგმარება და მართვა, ძირითადად, თეორია Y-ის ჰუმანისტურ თვალსაზრისს უნდა ეყრდნობოდეს. დ. ჩარკვიანი - „ფსიქოლოგია ინდუსტრიულ ორგანიზაციებში“, თბ. 2001 წ. [1]. [2].
ლოს-ანჯელეს კლიპერსი

ლოს-ანჯელეს კლიპერსი (ინგლ. Los Angeles Clippers) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში გამოდის. კლიპერსი არის წევრი წყნარი ოკეანის დივიზიონის, რომელიც დასავლეთ კონფერენციას ეკუთვნის. გუნდის სათამაშო ბაზა - სტეიფლზ ცენტრი მდებარეობს ლოს-ანჯელესში, რომელსაც ადგილობრივ მეტოქე - ლოს-ანჯელეს ლეიკერსთან ერთად იყოფს, ასევე მოედანში ასპარეზობს NHL წარმომადგენელი - ლოს-ანჯელეს კინგსი.
1717

ვიკისაწყობში არის გვერდი თემაზე: 1717 1717 (ათას შვიდას ჩვიდმეტი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-2 დეკადის მე-7 წელი. 4 იანვარი – ნიდერლანდებმა, დიდმა ბრიტანეთმა და საფრანგეთმა მოაწერეს ხელი სამმაგ ალიანსზე. 2 მარტი – მოცეკვავე ჯონ უივერმა შეასრულა პირველი ბალეტი დიდ ბრიტანეთში, დრარი ლეინის ქუჩაზე. მთავარი სტატია: კატეგორია:დაბადებული 1717. 13 მაისი : მარია ტერეზა — უნგრეთისა და ბოჰემიას დედოფალი 5 ივლისი : პედრუ III — პორტუგალიის მეფე (გ. 1786) 16 ნოემბერი : ჟან ლერონ დ'ალამბერი — ფრანგი მათემატიკოსი და ენციკლოპედისტი (გ. 1783) 27 დეკემბერი : პიუს VI — რომის პაპი (გ. 1799) მთავარი სტატია: კატეგორია:გარდაცვლილი 1717.
დანიური ვიკიპედია

დანიური ვიკიპედია (დან. Dansk Wikipedia) — ვიკიპედიის განყოფილება დანიურ ენაზე. ამუშავდა 2002 წლის 1 თებერვალს. 2006 წლის ოქტომბრისთვის დანიურმა ვიკიპედიამ გადააჭარბა სტატიების 50 ათასიან ზღვარს. 2009 წლის 5 მარტის მონაცემებით შეიცავდა 104 181 ათ. სტატიას, ხოლო 2011 წლის 5 ოქტომბრისთვის 155 000 ათ. სტატიას. დანიური ენა წააგავს ნორვეგიულ და შვედურ ენებს, ამიტომ ორი უკანასკნელი ენის მფლობელნი თავისუფლად კითხულობენ ტექსტს დანიური ვიკიპედიიდან, ხოლო დანიელები ნორვეგიული და შვედური ვიკიპედიიდან. დანიური ვიკიპედია თანამშრომლობს სკანდინავიურ ვიკიპედიებთან. ფაილების ატვირთვა სამართლიანი გამოყენების პირობებით ამ ენობრივ განყოფილებაში აკრძალულია (fair use). დანიური ვიკიპედიაში ამჟამად 36 ადმინისტრატორია. დარეგისტრირებულია 157 345 მონაწილე. აქტიურ მომხმარებელთა რიცხვი 1000 საგრძნობლად აჭარბებს. ნორვეგიული ვიკიპედია შვედური ვიკიპედია დანიური ვიკიპედია დანიური ვიკიპედია – მობილური ვერსია Meta: Skanwiki Report from the Danish Wikipedia Wikipedia Signpost, 25 September 2006. ვიკიპედია შეიცავს განყოფილებას დანიურ ენაზე Dansk Wikipedia
ფრანსუა ტრიუფო

ფრანსუა ტრიუფო (ფრანგ. François Roland Truffaut; დ. 6 თებერვალი, 1932, პარიზი — გ. 21 ოქტომბერი, 1984) — ფრანგი რეჟისორი, სცენარისტი, პროდიუსერი, კინოკრიტიკოსი და მსახიობი. ფრანგული „ახალი ტალღის“ ერთ-ერთი დამფუძნებელი და წარმომადგენელი. ტრიუფომ, ისევე როგორც ფრანგული ახალი ტალღის სხვა წარმომადგენელმა, ჟან-ლუკ გოდარმა, მოღვაწეობა დაიწყო როგორც კინოკრიტიკოსმა. მისი პირველი აღიარებული ფილმი იყო „ოთხასი დარტყმა“, რომელმაც ტრიუფოს მოუტანა კანის კინოფესტივალის ჯილდო საუკეთესო რეჟისორისთვის. ფილმი ტრიუფოსთვის სანახევროდ ავტობიოგრაფიული იყო და ეხებოდა ბავშვს, რომელსაც კონფლიქტი აქვს მშობლებთან და საბოლოოდ სახლიდან გარბის. ფილმის გმირის ანტუან დუანელის ისტორია ტრიუფოს სხვა ფილმებშიც გაგრძელდა. ესენი იყო „ანტუანი და კოლეტი“, „მოპარული კოცნები“, „სუფრა და საწოლი“ და „გაქცეული სიყვარული“. ყველა მათგანში ანტუანის როლს ასრულებდა ჟან პიერ ლეო. განსხვავებით პირველი ფილმისგან, დუანელის სერიის სხვა ფილმები კომედიები იყო. ტრიუფო მოგვიანებით კვლავ დაუბრუნდა მოზარდების პრობლემებს და გადაიღო „ჯიბის ფული“. ტრიუფო ხშირად თავად მონაწილეობდა საკუთარ ფილმებში. ასეთები იყო „ველური ბავშვი“, „მწვანე ოთახი“ და „ამერიკული ღამე“, რომელმაც მოიპოვა ოსკარი ნომინაციაში საუკეთესო უცხოური ფილმი და BAFTA საუკეთესო რეჟისურისთვის. როგორც მსახიობს მიღებული აქვს მონაწილეობა რამდენიმე საკუთარ ფილმში, მათ შორის მთავარი როლების შემსრულებლად. ტრიუფომ სხვა რეჟისორის მხოლოდ ორ ფილმში ითამაშა. 1956 წელს ჟაკ რივეტის ფილმში შეასრულა ეპიზოდური როლი და 1977 წელს სტივენ სპილბერგის ფილმში „მესამე ხარისხის ახლო კონტაქტები“ შეასრულა ფრანგი პროფესორის კლოდ ლაკომბის როლი. სარეჟისორო სრულმეტრაჟიანი ფილმები 1959 - ოთხასი დარტყმა (Les Quatre Cents Coups) 1960 - ესროლეთ პიანისტს (Tirez sur le pianiste) 1962 - ჟიული და ჯიმი (Jules et Jim) 1964 - ნაზი კანი (La Peau douce) 1966 - ფარენჰეიტი 451 (Fahrenheit 451) 1968 - პატარძალი იყო შავებში (La Mariée était en noir) 1968 - მოპარული კოცნები (Baisers volés) 1969 - მისისიპის ქალთევზა (La sirène du Mississipi) 1970 - ველური ბავშვი (L'Enfant sauvage) 1970 - ოჯახური კერა (Domicile conjugal) 1971 - ორი ინგლისელი და კონტინენტი (Les Deux anglaises et le continent) 1972 - ისეთივე ლამაზი, როგორც მე (Une belle fille comme moi) 1973 - ამერიკული ღამე (La Nuit américaine) 1975 - ადელის ისტორია (L'Histoire d'Adèle H.) 1976 - ჯიბის ფული (L'Argent de poche) 1977 - კაცი, რომელსაც ქალები უყვარდა (L'Homme qui aimait les femmes) 1978 - მწვანე ოთახი (La Chambre verte) 1979 - გაქცეული სიყვარული (L'Amour en fuite) 1980 - უკანასკნელი მეტრო (Le Dernier métro) 1981 - მეზობელი ქალი (La Femme d'à côté) 1983 - მხიარული კვირა დღე (Vivement dimanche!) ვიკისაწყობში არის გვერდი თემაზე: ფრანსუა ტრიუფო ფრანსუა ტრიუფო კინოფილმების ინტერნეტ-მონაცემთა ბაზაში ფრან­სუა ტრი­უ­ფო - კა­ნი, 1968 წლის მა­ი­სი ჟანა მოროს, კატრინ დენევის და ფანი არდანის საყვარელი კაცი[მკვდარი ბმული]
ევროპის საფეხბურთო ჩემპიონატი 2012: შემადგენლობები

ევროპის საფეხბურთო ჩემპიონატი 2012: შემადგენლობები — ევრო 2012-ს მონაწილე გუნდების შემადგენლობები. გოლები და მატჩები მოცემულია 8 ივნისის, ჩემპიონატის გახსნის დღის მდგომარეობით. მთავარი მწვრთნელი: ფრანჟიცეკ შმუდა მთავარი მწვრთნელი: ფერნანდო სანტოსი მთავარი მწვრთნელი დიკ ადვოკატი მთავარი მწვრთნელი: მიხალ ბილეკი მთავარი მწვრთნელი მორტენ ოლსენი მთავარი მწვრთნელი იოახიმ ლევი მთავარი მწვრთნელი პაოლო ბენტუ EURO team camps latest: 29 May (ინგლისური)
1718

ვიკისაწყობში არის გვერდი თემაზე: 1718 1718 (ათას შვიდას თვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა შაბათი და იულიუსის კალენდრის არანაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-2 დეკადის მე-8 წელი. იანვარი – საფრამგეთმა ომი გამოუცხადა ესპანეთს. 7 მაისი – აღმოაჩინეს ახალი ორლეანი. ოქტომბერი – სტიდ ბონეტი და მისი ეკიპაჟი შეიპყრეს მდინარე ქეიფ ფეარის სათავის მახლობლად, საიდანაც გადაიყვანეს ჩარლსტონში, სამხრეთ კაროლინა, სადაც მათ კვლავ ჩაიდინეს დანაშაული. ბონეტის ეკიპაჟის წევრიდან ოთხი ადამიანი დაადანაშაულეს და მიუსაჯეს სიკვდილით დასჯა. 4 ოქტომბერი – სტიდ ბონეტი გაიქცა ციხიდან. 8 ნოემბერი –სტიდ ბონეტის 22 მეკობრე ჩამოახრჩვეს ჩარლსონში. 6 დეკემბერი – კარლ XII-ის სიკვდილის (30 ნოემბერი) შემდეგ ურლიკა ელეონორა გარხდა შვედეთის დედოფალი 10 დეკემბერი – სტიდ ბონეტი ჩამოახრჩვეს ხელახლა შეპყრობის შემდეგ. მთავარი სტატია: კატეგორია:დაბადებული 1718. მთავარი სტატია: კატეგორია:გარდაცვლილი 1718. 30 ივლისი – უილიამ პენი ამერიკის მოქალაქე. პენსილვანიის დამმაარსებელი. 30 ნოემბერი – კარლ XII შვედეთის მეფე
პორტუგალიური ვიკიპედია

პორტუგალიური ვიკიპედია (პორტ. Wikipédia em português ან Wikipédia lusófona) — ვიკიპედიის განყოფილება პორტუგალიურ ენაზე. შეიქმნა 2001 წლის ივნისში. 2004 წლის ბოლოდან საკმაო ზრდას განიცდიდა. 2005 წლის მაისისთვის სტატიების რაოდენობით გადაასწრო ესპანურ და იტალიურ ვიკიპედიებს. აღსანიშნავია, რომ 2004 წლისთვის პორტუგალიურ ვიკიპედიას სტატიების რაოდენობით ეკავა 17 ადგილი. 2010 წლის დეკემბერში გაასწრო ნიდერლანდურ ვიკიპედიას. 2005 წელს პორტუგალიური ვიკიპედიის მხრიდან იყო წინადადება ფორკის თვალსაზრისით ბრაზილიური პორტუგალიური ვარიანტის შექმნისა, თუმცა ვიკიმედიის საზოგადოებამ უარი განაცხადა. 2007 წელს იყო ევროპული პორტუგალიური ვიკიპედიის ენობრივი განყოფილების შექმნის ცდა, თუმცა უშედეგოდ. პორტუგალიურ ვიკიპედიის ადმინისტრატორებს ხშირად აკრიტიკებენ. კერძოდ, ადმინისტრატორებს ადანაშაულებენ აგრესიულ მოქმედებაში ახალი და ანონიმური მომხარებლების მიმართ. ამჟამად პორტუგალიურ ვიკიპედიაში არის 31 ადმინისტრატორი, აქტიურ მომხარებელთა რიცხვი საკმაოდ მაღალია. 2012 წლისთვის ვიკიპედიის პორტუგალიურ ენობრივ განყოფილებაში არსებობს დაახლოებით 734 ათ. სტატია. პორტუგალიური ვიკიპედია (პორტუგალიური) პორტუგალიური ვიკიპედია – მობილური ვერსია (პორტუგალიური) ↑ დაარქივებული ასლი. დაარქივებულია ორიგინალიდან — 2013-05-26. ციტირების თარიღი: 2012-05-14. ↑ დაარქივებული ასლი. დაარქივებულია ორიგინალიდან — 2009-03-24. ციტირების თარიღი: 2012-05-14. ↑ დაარქივებული ასლი. დაარქივებულია ორიგინალიდან — 2010-03-30. ციტირების თარიღი: 2012-05-14. ვიკიპედია შეიცავს განყოფილებას პორტუგალიურ ენაზე Wikipédia em português
მარგარეტ მალერი

მაგარეტ შონბერგერ მალერი (დ. 10 მაისი, 1897 — გ. 2 ოქტომბერი, 1985) — უნგრელი ექიმი, რომელიც მოგვიანებით დაინტერესდა ფსიქიატრიით. ის იყო ერთ-ერთი ცენტრალური ფიგურა ფსიქოანალიზის ისტორიაში. იგი დაინტერესებული იყო ბავშვის ნორმალური განვითარებით, მაგრამ ის უმეტეს დროს ატარებდა ფსიქიატრიულად დაავადებულ ბავშვებთან. მარგარეტ მალერი დაიბადა 1897 წლის 10 მაისს უნგრეთის ქალაქ შოპრონში, ებრაელების ოჯახში. მას და მის უმცროს დას მშობლების პრობლემური ქორწინების გამო მძიმე ბავშვობა ჰქოდათ. მარგარეტის მამამ ხელი შეუწყო მის წარმატებას მათემატიკასა და სხვა მეცნიერებებში. სკოლის დამთავრების შემდეგ მან ჩააბარა Vaci Utcai გიმნაზიაში, ბუდაპეშტში, მიუხედავად იმისა, რომ ამ დროს უჩვეულო იყო ქალისათვის სწავლის გაგრძელება. ბუდაპეშტმა მის ცხოვრებასა და კარიერაზე დიდი ზეგავლენა მოახდინა. მან გაიცნო უნგრელი ფსიქოანალიტიკოსი ფერენცი, დაინტერესდა არაცნობიერით და ფერენცმა შესთავაზა მას წაეკითხა ზიგმუნდ ფროიდის ნაშრომები. 1916 წლის სექტემბერში მარგარეტმა ბუდაპეშტის უნივერსიტეტში დაიწყო ხელოვნების ისტორიის სწავლა, თუმცა 1917 წლის იანვარში ის გადავიდა სამედიცინო სკოლაში. სამი სემესტრის შემდეგ მან დაიწყო სამედიცინო განათლების მიღება მიუნხენის უნივერსიტეტში, მაგრამ იძულებული იყო დაეტოვა სასწავლებელი იმ პერიოდში ებრაელებისადმი ცუდი დამოკიდებულების გამო. 1920 წელს ის გადავიდა იენის უნივერსიტეტში და სწორედ იქ დაიწყო მან იმის გაანალიზება თუ რამდენად დიდ როლს თამაშობდა სიყვარული და თამაში ფსიქოლოგიურად და ფიზიკურად ჯანმრთელი ბავშვის აღზრდაში. 1922 წელს დაამთავრა უნივერსიტეტი და გაემგზავრა ვენაში ლიცენზიის ასაღებად. აქ მან პედიატრიიდან გადაინაცვლა ფსიქიატრიაში და შვიდი წლის შემდეგ, ის მიიღეს როგორც ანალიტიკოსი. მარგარეტს უყვარდა ბავშვებთან მუშაობა; მოსწონდა როდესაც ბავშვები ყურადღებითა და სიხარულით თანამშრომლობდნენ მასთან. 1936 წელს ის გათხოვდა პაულ მალერზე. წყვილი გადავიდა საცხოვრებლად ბრიტანეთში და შემდგომ 1938 წელს ამერიკის შეერთებულ შტატებში. ნიუ-იორკის სამედიცინო ლიცენზიის მიღების შემდეგ მან დაიწყო კერძო პრაქტიკები. 1940 წელს ის გახდა ბავშვის ანალიზის უფროსი მასწავლებელი. გაწევრიანდა ადამიანის განვითარების ინსტიტუტში, განათლების ინსტიტუტსა და ნიუ-იორკის ფსიქოანალიტიკურ საზოგადოებაში. მარგარეტ მალერი გარდაიცვალა 1985 წლის 2 ოქტომბერს. Coates, S.W., John Bowlby and Margaret S. Mahler: Their lives and theories
სულაკის კანიონი

სულაკის კანიონი (რუს. Сулакский каньон) — მდინარე სულაკის ხეობის ღრმა მონაკვეთი. მდებარეობს რუსეთის დაღესტნის რესპუბლიკაში. კავკასიის უღრმესი და მსოფლიოს ერთ-ერთი უდიდესი კანიონი. მოქცეულია გიმრისა და სალათაუს ქედებს შორის. სიგრძე 53 კილომეტრი. სიღრმე 1900 მ. სიგანე 3,5 კმ. ქვემო მონაკვეთში, წყალსაცავის სიახლოვეს სიგანე 20-იდან 45 მეტრამდეა. იყოფა სამ მონაკვეთად. პირველი, ანუ მთავარი კანიონი ვრცელდება სამხრეთისკენ და ზომებით საგრძნობლად ჭარბობს დანარჩენ 2 კანიონს. მისი სიგრძეა 20 კმ, სიღრმე (მდინარე სულაკის შესვლისთანავე) 1675 მეტრიდან 1920 მეტრამდე. გამოირჩევა გრანდიოზული პეიზაჟით, ხაზებისა და ფორმების სიმკვეთრით და უდაბური ლანდშაფტით. დამახასიათებელია მოთეთრო, მოვარდისფრო და მოყვითალო კირქვებისგან აგებული შიშველი ფერდობები (I ფენა), მოყვითალო-მომწვანო ქვიშაქვები და მერგელები (II ფენა), მოყავისფრო კირქვები (III ფენა). ეს უკანასკნელი ქმნის ვერტიკალურ კედლებს, სადაც იჭრება მდინარე სულაკი. სულაკის კანიონში გაშენებულია ჩირკეის წყალსაცავი. კანიონი სხვადასხვა დროს გამოკვლეულია ნიკოლოზ ანდრუსოვისა (1861–1924) და ბორის დობრინინის (1885-1951) მიერ. სულაკი Щукин И. С., Очерки геоморфологии Кавказа, ч. 1, М., 1926. ↑ სულაკის კანიონი – ცნობები[მკვდარი ბმული] (რუსული) ↑ სულაკის კანიონი – მოკლე ინფორმაცია (რუსული)
1719

ვიკისაწყობში არის გვერდი თემაზე: 1719 1719 (ათას შვიდას ცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა კვირა და იულიუსის კალენდრის არანაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-2 დეკადის მე-9 წელი. 23 იანვარი : ლიხტენშტაინის სამთავრო შეიქმნა საღვთო რომის იმპერიაში. მთავარი სტატია: კატეგორია:დაბადებული 1719. 14 ნოემბერი : ლეოპოლდ მოცარტი — ავსტრიელი კომპოზიტორი, ვოლფგანგ ამადეუსის მამა (გ. 1787) მთავარი სტატია: კატეგორია:გარდაცვლილი 1719. 17 ივნისი : ჯოზეფ ადისონი — ინგლისელი მწერალი, სახელმწიფო მოღვაწე (დ. 1672)
1720

ვიკისაწყობში არის გვერდი თემაზე: 1720 1720 (ათას შვიდას ოცი) წელი — გრიგორიანული კალენდრის ნაკიანი წელიწადი, რომლის პირველი დღეა ორშაბათი და იულიუსის კალენდრის ნაკიანი წელიწადი, რომლის პირველი დღეა პარასკევი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-2 დეკადის მე-10 წელი. მთავარი სტატია: კატეგორია:დაბადებული 1720. 7 ნოემბერი : ქართლ-კახეთის მეფე ერეკლე II (გ. 1798) მთავარი სტატია: კატეგორია:გარდაცვლილი 1720.
ჯიმ კროჩე

ჯეიმზ ჯოსეფ „ჯიმ“ კროჩე (ინგლ. James Joseph "Jim" Croce; დ. 10 იანვარი, 1943 — გ. 20 სექტემბერი, 1973) — ამერიკელი მომღერალი და კომპოზიტორი. 1966–1973 წლებში ჯიმ კროჩემ გამოუშვა ხუთი სტუდიური ალბომი და თერთმეტი სინგლი. მისი ორი სინგლი, „Bad, Bad Leroy Brown“ და „Time in a Bottle“, ბილბორდის ცხელი ასეულში პირველ პოზიციაზე მოხვდა. სტუდიური ალბომები Facets (1966) Jim & Ingrid Croce (1969) You Don't Mess Around with Jim (1972) Life and Times (1973) I Got a Name (1973) ოფიციალური საიტი. ბიოგრაფია Allmusic-ზე. ჯიმ კროჩე Find a Grave-ზე.
უძინარნი სიეტლში

უძინარნი სიეტლში (ინგლ. Sleepless in Seattle) — ნორა ეფრონის მიერ გადაღებული რომანტიკული კომედიაა, რომელიც ეკრანებზე, 1993 წლის 25 ივნისს გამოვიდა. ფილმში მთავარ როლებს ტომ ჰენქსი და მეგ რაიანი ასრულებენ. მეგ რაიანი - ენი რიდი ტომ ჰენქსი - სემ ბოლდუინი ბილ პულმენი - უოლტერი როს მალინგერი - ჯონა ბოლდუინი რიტა უილსონი - სუზი რობ რაინერი - ჯეი „Sleepless in Seattle“ — კინოფილმების ინტერნეტ-მონაცემთა ბაზა (ინგლისური) „Sleepless in Seattle“ — Allmovie-ზე „Sleepless in Seattle“ — TCM-ის მონაცემთა ბაზაში „Sleepless in Seattle“ — Box Office Mojo-ზე my.opera.com—ზე contactmusic.com—ზე Movie stills sleeplessinseattlemanagement დაარქივებული 2011-12-02 საიტზე Wayback Machine.
1721

ვიკისაწყობში არის გვერდი თემაზე: 1721 1721 (ათას შვიდას ოცდაერთი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-3 დეკადის 1-ლი წელი. მთავარი სტატია: კატეგორია:დაბადებული 1721. მთავარი სტატია: კატეგორია:გარდაცვლილი 1721. 19 მარტი : კლემენტ XI — იტალიელი რომის პაპი (დ. 1649)
ალკოჰოლური დელირიუმი

ალკოჰოლური დელირიუმი (თეთრი ცხელება) — მწვავე ალკოჰოლური ფსიქოზი, რომელიც ვითარდება ქრონიკული ალკოჰოლიზმის მეორე და მესამე სტადიაზე ალკოჰოლის შეწყვეტიდან 2-3 დღის შემდეგ აბსტინენციის ფონზე. ალკოჰოლური დელირის მაპროვოცირებელ ფაქტორს შესაძლოა წარმოადგენდეს ინფექციური ან სომატური დაავადება, ფიზიკური დაძაბვა. დაავადება იწყება მწვავედ, უეცრად, ძირითადად ღამის საათებში. თან ახლავს სმენითი და მხედველობითი ჰალუცინაციების მოზღვავება, ფსიქომოტორული აგზნება. ჰალუცინაციებს შეიძლება წინ უძღოდეს გარემოს ილუზორული აღქმა, მწერების, წვრილი ცხოველების, ქვეწარმავლების, საშინელი არსებების, შემზარავი სახეების სახით. გარდა ამისა, გამოხატულია შიშის ძლიერი გრძნობა, მოუსვენრობა, ემოციური დაძაბულობა. მხედველობით და სმენით ჰალუცინაციებს, შესაძლოა თან დაერთოს ტაქტილური, ყნოსვითი და გემოვნებითი შეგრძნებების აშლილობანი უსიამოვნო ფიზიკური განცდების, ხრწნის ან კვამლის სუნის, არასასიამოვნო გემოს სახით. გამოხატულია აშკარა დეზორიენტაცია ადგილსა და გარემოში. გარდა ამისა, ადამიანი გარბის, იმალება, ცდილობს თავი დაიცვას მოსალოდნელი ხიფათისგან. ალკოჰოლური დელირი ძირითადად 1-2 კვირის განმავლობაში გრძელდება. მდგომარეობიდან გამოსვლის პროცესში რჩება ჰალუცინაციების განმეორებით აღმოცენების გარკვეული მზაობა და მომატებული შთაგონებადობა, რაც ზოგიერთ პათოფსიქოლოგიურ ფენომენში ვლინდება. მაგალითად: რეინჰარდტის სიმპტომი - ავადმყოფს, რომელსაც სთხოვენ წაიკითხოს არარსებული ტექსტი ცარიელ ქაღალდზე, ამ ტექსტს ხედავს და კითხულობს მას. აშაფენბურგის სიმპტომი - ავადმყოფს ესმის საუბარი გამორთული ტელეფონის ყურმილში. ლიპმანის სიმპტომი - ავადმყოფს თვალის კაკლებზე ფიზიკური ზეწოლის შედეგად უჩნდებათ მხედველობითი ჰალუცინაციები. ალკოჰოლურ დელირიუმს შეიძლება მოყვეს სომატური დარღვევების განვითარებაც. ამ დროს ხშირია ღვიძლის მწვავე დისფუნქცია, სიყვითლე, ტაქიკარდია, ტრემორი, საერთო კუნთოვანი ჰიპოტონია, ოფლიანობა, კანისა და ლორწოვანი გარსების გამოხატული სიფერმკრთალე. გ. ნანეიშვილი, ფსიქიატრიის მოკლე კურსი, თბ., 2011. პაციენტი ფსიქიკური ჯანმრთელობის პრობლემებით[მკვდარი ბმული] თეთრი ცხელება[მკვდარი ბმული]
ვაიალეალე

ვაიალეალე (ჰავ. Waiʻaleʻale) — ფარისებრი ვულკანი ჰავაის კუნძულებზე. ადმინისტრაციულად მდებარეობს აშშ-ის ჰავაის შტატის ტერიტორიაზე. სიმაღლე 1569 მ. კუნძულ კაუაის ვულკანებს შორის ვაიალეალე სიმაღლით მეორე ადგილზეა. 1912 წლიდან დაწყებული ვაიალეალეს კალთები წვიმის სახით წელიწადში საშუალოდ იღებს 11 684 მმ ნალექს. 1982 წელს დაფიქსირდა რეკორდული მაჩვენებელი: ვულკანის კალთებზე საშუალოდ მოვიდა 16 916 მმ ნალექი. ასაკი განისაზღვრება 8 მილიონი წლით. მდებარეობს მსოფლიოს ერთ-ერთ ყველაზე ნოტიო რეგიონში. ძირითადად დამახასიათებელია ჟინჟღლი. კოკისპირული წვიმები იშვიათია. ვულკანის მწვერვალი ხშირი წვიმიანობის გამო მოქცეულია ხშირი ნისლის ქვეშ. მწვერვალი ბრტყელ პლატოს წარმოადგენს, სადაც გაბნეულია წვრილი ტბები. ვაიალეალედან სათავეს იღებს პატარა მდინარე ვაიმეა, რომელიც მოზრდილ კანიონს ქმნის (სიგრძე 16 კმ, სიგანე 3,2 კმ, სიღრმე 1067 მ). ჰავაიური ენიდან ვულკანის სახელწოდება დაახლოებით ითარგმნება როგორც „მღელვარე წყლები“. ძველი ჰავაიელებისთვის ვაიალეალე წმინდა მთა იყო. მათი წარმოდგენით მწვერვალზე ცხოვრობდა ჰავაიური ღმერთი კანე. ამიტომ ჰავაიელებმა ვულკანის მწვერვალზე დააარსეს ხეიაუს მონასტერი, სადაც ღმერთის პატივსაცემად რეგულარულად სწირავდნენ ძღვენს. უხვნალექიანობის ძირითადი ფაქტორებია: ჰავაის კუნძულებს შორის კაუაის ჩრდილოეთური მდებარეობა, რის გამოც კუნძული პირველი ხვდება ზამთრის თვეებში ატმოსფერული ფრონტების გავლენის ქვეშ; კუნძულის კონუსისებური მოყვანილობა, რის გამოც მისი ყველა მხარეები ექვემდებარებიან ნოტიოგადამტანი ქარების გავლენას; ძალიან ციცაბო ფერდობები, რის გამოც ნოტიო ჰაერი მკვეთრად მაღლდება ზღვის დონიდან 1000 მეტრზე და უფრო ზევით. ვაიალეალე — სტატია ენციკლოპედია ბრიტანიკიდან (ინგლისური) ↑ 1.0 1.1 Robert E. Gabler, James F. Petersen, L. Michael Trapasso, Dorothy Sack., Physical Geography. — P. 146, 641 p, ISBN 0495555061. ↑ David John Briggs, Peter Smithson., Fundamentals of physical geography, 1986. — P. 62, 558 p, ISBN 0847675203. ↑ Encyclopædia Britannica. დაარქივებულია ორიგინალიდან — 2012-04-22. ციტირების თარიღი: 2010-01-30. ↑ ვაიალეალეს ვულკანი (ჰავაის კუნძულები)[მკვდარი ბმული] ↑ Shawndra Shofner., Hawaii. This Land Called America. — P. 17, 32 p, ISBN 1583416366. ↑ Pukui, Mary Kawena (1974). Place Names of Hawaii. University of Hawaii Press. ISBN 0-8248-0524-0.
1722

ვიკისაწყობში არის გვერდი თემაზე: 1722 1722 (ათას შვიდას ოცდაორი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა ორშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-3 დეკადის მე-2 წელი. მთავარი სტატია: კატეგორია:დაბადებული 1722. ჰაიდარ ალი — მაისურის სახელმწიფოს გამგებელი, ინგლისელი დამპყრობლების წინააღმდეგ მოძრაობის ორგანიზატორი სამხრეთ ინდოეთში (გ. 1782) სულეიმან ბუიუქი — ბაღდადის ფაშა (გ. 1802) პაის ველიჩკოვსკი — მართლმადიდებელი ეკლესიის წმინდანი (გ. 1794) მთავარი სტატია: კატეგორია:გარდაცვლილი 1722. 15 ოქტომბერი : გიორგი-მალაქია აბაშიძე — იმერეთის სამეფოს პოლიტიკური მოღვაწე ჰოვნათან ნაღაში — სომეხი აშუღი და მხატვარი (დ. 1661)
1723

ვიკისაწყობში არის გვერდი თემაზე: 1723 1723 (ათას შვიდას ოცდასამი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-3 დეკადის მე-3 წელი. მთავარი სტატია: კატეგორია:დაბადებული 1723. 5 ივნისი : ადამ სმითი — შოტლანდიელი პოლიტიკური ენოკომისტი და ფილოსოფოსი (გ. 1790) 16 ივლისი : ჯოშუა რეინოლდზი — ინგლისელი მხატვარი (გ. 1792) მთავარი სტატია: კატეგორია:გარდაცვლილი 1723. გიორგი არაგვის ერისთავი — არაგვის ერისთავი 1688-1696, 1703-1723 წლებში
დენვერ ნაგეტსი

დენვერ ნაგეტსი (ინგლ. Denver Nuggets) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში გამოდის. ნაგეტსი არის წევრი ჩრდილო-დასავლეთი დივიზიონის, რომელიც დასავლეთ კონფერენციას ეკუთვნის. გუნდის სათამაშო ბაზა - პეპსი ცენტრი მდებარეობს დენვერი, კოლორადოს შტატში.